****

**Republika e Kosovës**

**Republika Kosova – Republic of Kosovo**

***Qeveria – Vlada – Government***

**Ministria e Ekonomisë**

***Ministarstvo Ekonomije -Ministry of Economy***

 **Mbështetje financiare për projektet e OJQ-ve për përkrahjen e aktiviteteve që promovojnë** **fushën e Teknologjisë së Informacionit dhe Komunikimit, Energjisë dhe sektorin Minerar**

Udhëzimet për Aplikuesit

Data e hapjes së thirrjes: **08.03.2022**

Afati i fundit për dorëzimin e aplikacioneve: **05.04.2022**

PËRMBAJTJA

[**1.** **PËRKRAHJE PËR PROJEKTET E OJQ-VE NË AKTIVITETET PROMOVUESE NË FUSHËN E TEKNOLOGJISË SË INFORMACIONIT DHE KOMUNIKIMIT, ENERGJISË, DHE SEKTORIT MINERAR** 2](#_Toc97125590)

[1.1 PROBLEMET TË CILAT SYNOHET TË ADRESOHEN PËRMES KËSAJ THIRRJE PUBLIKE 3](#_Toc97125591)

[1.2 OBJEKTIVAT E THIRRJES DHE PRIORITETET PËR NDARJEN E FONDEVE 3](#_Toc97125592)

[1.3 VLERA PLANIFIKUAR E MBËSHTETJES FINANCIARE PËR PROJEKTET DHE TOTAL I THIRRJES 3](#_Toc97125593)

[2. KUSHTET FORMALE TË THIRRJES 3](#_Toc97125594)

[2.1. APLIKUESIT E PRANUESHËM: KUSH MUND TË APLIKOJË? 4](#_Toc97125595)

[2.2 PARTNERËT E PRANUESHËM NË ZBATIMIN E PROJEKTIT/PROGRAMIT 4](#_Toc97125596)

[2.3 AKTIVITETET E PRANUESHME QË DO TË FINANCOHEN PËRMES THIRRJES 4](#_Toc97125597)

[2.4 SHPENZIMET E PRANUESHME QË DO TË FINANCOHEN PËRMES THIRRJES 5](#_Toc97125598)

[2.4.1 SHPENZIMET E DREJTPËRDREJTA TË PRANUESHME 5](#_Toc97125599)

[2.4.2 SHPENZIMET E TËRTHORTA TË PRANUESHME 6](#_Toc97125600)

[2.4.3 SHPENZIMET E PAPRANUESHME 6](#_Toc97125601)

[**3. SI TË APLIKONI?** 7](#_Toc97125602)

[3.1 FORMULARI I APLIKACIONIT TË PROJEKT PROPOZIMIT 7](#_Toc97125603)

[3.2 PËRMBAJTJA E FORMËS SË BUXHETIT 7](#_Toc97125604)

[3.3 KU TA DORËZONI APLIKIMIN? 8](#_Toc97125605)

[3.4 AFATI I FUNDIT PËR DËRGIMIN E APLIKACIONEVE 8](#_Toc97125606)

[4. SI TË KONTAKTONI NËSE KENI NDONJË PYETJE? 8](#_Toc97125607)

[5. VLERËSIMI DHE NDARJA E FONDEVE 8](#_Toc97125608)

[5.1. APLIKACIONET E PRANUARA DO TË KALOJNË NËPËR PROCEDURËN E MËPOSHTME: 8](#_Toc97125609)

[6.1 DOKUMENTACION SHTESË DHE KONTRAKTIMI 12](#_Toc97125610)

**1.** **PËRKRAHJE PËR PROJEKTET E OJQ-VE NË AKTIVITETET PROMOVUESE NË FUSHËN E TEKNOLOGJISË SË INFORMACIONIT DHE KOMUNIKIMIT, ENERGJISË, DHE SEKTORIN MINERAR**

## 1.1 PROBLEMET TË CILAT SYNOHET TË ADRESOHEN PËRMES KËSAJ THIRRJE PUBLIKE

Kjo ftesë për propozime është bërë në formë të shpalljes publike më qëllim që të gjitha organizatave të interesuara dhe të kualifikuara t’u jepet mundësi dhe e drejtë për paraqitjen e kërkesave të tyre për financim të projekteve. Për qëllimet e kësaj ftese për propozim, “organizatat” definohen si organizata kosovare joqeveritare, të bazuara në komunitet dhe/apo të bazuara në mirëbesim, si dhe në pjesëmarrje vullnetare.

## 1.2 OBJEKTIVAT E THIRRJES DHE PRIORITETET PËR NDARJEN E FONDEVE

Objektivi i përgjithshëm i kësaj thirrje për propozime është përmirësimi i aftësisë së OJQ-ve për të promovuar, mbrojtur, dhe forcuar partneritetin dhe bashkëpunimin me akterë tjerë, në veçanti me institucionet qeveritare që veprojnë në fushën e teknologjisë së informacionit dhe komunikimit, sektorin energjetik, dhe sektorin minerar.Kjo ftesë për propozime është dizajnuar që të bëjë thirrje për ide për projektet që mbështesin objektivat e Ministrisë së Ekonomisë.

Kështu Objektivat specifike të kësaj thirrje për propozime janë:

1. Promovimi i zhvillimit të TIK-ut në Kosovë;
2. Promovimi i rritjes së eksportit të shërbimeve në fushën e TIK-ut;
3. Promovimi i efiçiencës së energjisë (EE), burimeve të ripërtëritshme të energjisë (BRE), dhe mbrojtjes së mjedisit nga këndvështrimi i sektorit të energjisë;
4. Promovimi i aktiviteteve minerare dhe ndikimi i tyre në ekonomi, mjedis dhe çështje sociale.

## 1.3 VLERA PLANIFIKUAR E MBËSHTETJES FINANCIARE PËR PROJEKTET DHE TOTAL I THIRRJES

1. Për financimin e projekteve sipas kësaj thirrje publike është paraparë shuma në dispozicion prej 39,000.00 (tridhjetë e nëntë mijë) euro.
2. Shuma minimale e financimit që mund të alokohet për çdo projekt individual është 2,000.00 (dy mijë) euro, ndërsa shuma maksimale për një projekt është 5,000.00 (pesë mijë) euro.
3. Projektet mund të financohen në shumën e 100% të totalit të kostove të pranueshme të projektit. Aplikuesit dhe partnerët potencialë mund të sigurojnë bashkëfinancim nga burimet tjera (publike ose private) të financimit.

## 2. KUSHTET FORMALE TË THIRRJES

## 2.1. APLIKUESIT E PRANUESHËM: KUSH MUND TË APLIKOJË?

Aplikuesi duhet të jetë:

1. Organizatë jo Qeveritare e regjistruar në pajtim me Ligjin për Lirinë e Asociimit në Organizata Jo-Qeveritare;
2. Të ketë zotësi juridike, financiare dhe operacionale për zbatimin e projektit;
3. OJQ veprimtaria e të cilës është e fokusuar në fushën e teknologjisë së informacionit dhe komunikimit, sektorin energjetik, ose sektorin minerar;
4. Të ketë kryer të gjitha detyrimet tatimore dhe kontributet tjera të detyrueshme në përputhje me legjislacionin në fuqi në Republikën e Kosovës;
5. Të mos jetë në proces të falimentimit, në proces të shuarjes, në procedura të mbledhjes së detyrueshme apo likuidimit;
6. Të mos ketë shkelur kushtet e parashikuara të përdorimit të fondeve publike.

Nuk kanë të drejtë për të konkurruar sipas kësaj thirrje:

1. OJQ-të të cilat nuk i kanë shpenzuar mjetet nga mbështetja e mëparshme financiare publike për qëllimin për të cilin janë dhënë (nuk kanë të drejtë konkurrimi për dy vitet e ardhshme, duke llogaritur prej vitit në të cilin zbatohet projekti);
2. OJQ-të e falimentuara;
3. OJQ-të të cilat kanë dështuar të kryejnë detyrimet tatimore dhe kontributet tjera sipas legjislacionit në fuqi në Republikën e Kosovës;
4. OJQ-të të cilat mund të kenë konflikt interesi.

Kërkesat që mund të paraqiten nga i njëjti aplikues:

1. Një aplikues mund të paraqesë dy aplikime;
2. Nëse aplikuesi dorëzon më shumë aplikime të projekteve që plotësojnë kërkesat e kësaj thirrjeje dhe janë të përshtatshme për financim, për nënshkrimin e kontratës do të përzgjidhen kërkesat me rezultatin më të lartë të vlerësuar;
3. Një aplikues mundet në të njëjtën kohë të jetë partner në një tjetër aplikim.

## 2.2 PARTNERËT E PRANUESHËM NË ZBATIMIN E PROJEKTIT/PROGRAMIT

1. Partnerët mund të marrin pjesë në më shumë se një aplikim.

Partnerët duhet të përmbushin të gjitha kriteret e përshtatshmërisë që zbatohen për aplikuesit, siç është paraparë në pikën e specifikuar në pikën 2.1 të këtyre udhëzimeve.

1. Me rastin e aplikimit, aplikuesi duhet të ketë arritur marrëveshje të partneritetit me OJQ-të partnere. Për këtë qëllim duhet nënshkruar një deklaratë e partneritetit, e cila duhet të dorëzohet në kopje origjinale të nënshkruar nga secili partner në projekt.

## 2.3 AKTIVITETET E PRANUESHME QË DO TË FINANCOHEN PËRMES THIRRJES

Kohëzgjatja e planifikuar për implementimin e projekteve është deri në një (1) vit.

Aktivitetet e projektit duhet të kryhen në territorin e Republikës së Kosovës

Aktivitetet e pranueshme të projektit mund të përfshijnë:

* Aktivitete promovuese në fushën e Teknologjisë së Informacionit dhe Komunikimit
* Aktivitete promovuese në fushën e energjisë (efiçiencën e energjisë, burimet e ripërtëritshme, dhe mbrojtje të mjedisit nga zhvillimi i aktiviteteve energjetike)
* Aktivitete promovuese në sektorin minerar

Gjatë zbatimit të aktiviteteve të projektit, aplikuesi duhet të sigurojë që bazohet në parimin e ofrimit të mundësive të barabarta, barazisë gjinore dhe jo-diskriminimit, si dhe të zhvillojë veprimtari në përputhje me nevojat e komunitetit dhe qytetarëve.

## 2.4 SHPENZIMET E PRANUESHME QË DO TË FINANCOHEN PËRMES THIRRJES

Përmes fondeve publike të kësaj thirrje publike mund të financohen vetëm kostot reale dhe të pranueshme për realizimin e aktiviteteve të projektit, në periudhën kohore të specifikuar me këto udhëzime. Në vlerësimin e projektit/programit do të vlerësohen vetëm kostot e nevojave në lidhje me aktivitetet e planifikuara, si dhe në lartësinë reale të këtyre shpenzimeve.

## 2.4.1 SHPENZIMET E DREJTPËRDREJTA TË PRANUESHME

Shpenzimet sipas kostove të pranueshme direkte përfshijnë shpenzimet që janë direkt të lidhura me zbatimin e disa aktiviteteve të projektit ose të programit të propozuar, të tilla si:

* Organizimi i aktiviteteve edukuese, tryeza të rrumbullakëta (në mënyrë të veçantë duhet të identifikohet lloji dhe çmimi i secilit shërbim);
* Material shpenzues;
* Shërbime grafike (prepress, shërbimet për shtypjen e fletushkave, broshurave, revistave, etj, duke specifikuar llojin dhe qëllimin e shërbimit, sasinë, çmimin e njësisë, etj.);
* Shërbimet e reklamimit (televizionit dhe radio prezantime, mirëmbajtjes web faqeve, njoftimet në gazeta, materiale reklamuese, etj., duke përcaktuar llojin e promovimit, kohëzgjatjen dhe koston e shërbimeve);
* Shpenzimet e përfaqësimit që kanë të bëjnë me organizimin aktiviteteve të projektit/programit (duke treguar qëllimin dhe numrin e pritshëm të pjesëmarrësve, etj.);
* Shpenzimet e pagave dhe pagesave për menaxherët e projektit/programit, të kontraktorëve të projektit nga organizatat dhe/ose partnerët e jashtëm të përfshirë në projekt (kontratat e të drejtave të autorit dhe të drejtave pronësore, kontratat tjera, kontratat e punësimit), duke specifikuar emrin e personave të angazhuar, kompetencat e tyre profesionale, numrin e muajve të angazhimit dhe shumën mujore bruto të kompensimit;
* Shpenzimet e komunikimit (shpenzimet e telefonit, internetit, etj) këto shpenzime duhet të jenë të përcaktuara (caktuara);
* Kostoja për prokurimin e pajisjeve të nevojshme për zbatimin e projektit/programit, i cili duhet të jetë i përcaktuar nga lloji dhe shuma;
* Shpenzimet e udhëtimit (p.sh., mëditjet, shpenzimet e derivateve);
* Shpenzimet për transportin dhe akomodimin (aty ku është e nevojshme duke e specifikuar numrin e njerëzve, destinacionin, shpeshtësinë dhe qëllimin e udhëtimit dhe llojin e transportit publik, llojin e akomodimit dhe numrin e netëve);
* Kosto të tjera që lidhen drejtpërdrejt me zbatimin e aktiviteteve të projektit apo
programit;

## 2.4.2 SHPENZIMET E TËRTHORTA TË PRANUESHME

Përveç shpenzime të pranueshme direkte, në kuadër të kësaj thirrje do të pranohen edhe kostot indirekte (deri në 20% të vlerës totale të projektit/programit). Në kuadër të këtyre shpenzimeve përfshihen kostot që nuk janë të lidhura direkt me zbatimin e projektit ose programit, por janë kosto që në mënyrë të tërthortë kontribuojë në arritjen e objektivave të projektit. Edhe këto kosto duhet të specifikohen dhe të shpjegohen.

## 2.4.3 SHPENZIMET E PAPRANUESHME

Shpenzimet e papranueshme përfshijnë p.sh:

* investimet në kapital apo kredi për investime, fonde të garancisë;
* Kostot e blerjes së pajisjeve, mobileve, dhe punëve të vogla ndërtimore në qoftë se kalojnë vlerën prej 10% të totalit të kostove të pranueshme të projektit;
* Shpenzimet e interesit për borxhin;
* Gjobat, ndëshkimet financiare dhe shpenzimet e procedurave gjyqësore;
* Pagesa e bonuse për punonjësit;
* Detyrimet bankare për hapjen dhe administrimin e llogarive, tarifat për transferet financiare dhe tarifat e tjera krejtësisht të një natyre financiare;
* Kostot që tashmë janë të financuara nga burime publike apo shpenzime në periudhën e projektit të financuar nga burime të tjera;
* Blerja e pajisjeve të përdorura, makineri dhe mobile etj.;
* Kostot që nuk mbulohen nga marrëveshja (kontrata me ofruesin e mbështetjes financiare);
* Donacionet bamirëse;
* Kredi për organizata të tjera apo individ;
* Kostot e tjera që nuk janë të lidhura direkt me përmbajtjen dhe objektivat e projektit;

## 3. SI TË APLIKONI?

Aplikimi i OJQ-ve do të konsiderohet i plotë nëse përmban të gjitha format e aplikimit dhe anekset obligative siç kërkohet në thirrjen publike dhe dokumentacionin e thirrjes si në vijim:

1. Certifikatën e regjistrimit të OJQ-së (Obligative);
2. Certifikatën e numrit fiskal (Obligative);
3. Të ketë dorëzuar projekt propozimin të plotësuar në formatin e aplikacionit sipas kërkesave të thirrjes publike (obligative);
4. Të ketë dorëzuar propozimin e buxhetit në formatin sipas kërkesave të thirrjes dhe të plotësuar në tërësi (obligative);
5. Një deklaratë të nënshkruar se për të njëjtin projekt nuk është pranuar financim i dyfishtë nga burimet tjera (obligative);
6. Një deklaratë të nënshkruar me të cilën tregojnë se i kanë përmbushur detyrimet nga mbështetjet financiare publike të mëhershme (obligative);
7. Një deklaratë të nënshkruar të partneritetit në rastet kur propozohet implementimi i projekteve në partneritet (obligative);
8. Një deklaratë të nënshkruar mbi aktivitetet e përshkruara të programit/projektit (obligative);
9. Të dorëzojë CV-të e ekipit për realizimin e projektit;
10. Të dërgojë dëshmi të implementimit të projekteve/programeve të ngjashme (të ofrojë dëshmi se ka përmbushur së paku një projekt nga natyra e ngjashme. Të dëshmohet me referencë pozitive - kopje).

Pas rezultateve paraprake të vlerësimit, Komisioni Vlerësues ka të drejtë të kërkojë sqarime shtesë në lidhje me buxhetin dhe të propozojë rishikimin e buxhetit. Në këtë fazë Komisioni Vlerësues kërkon nga aplikuesit e përzgjedhur në listën e rezultateve paraprake dokumentacionin në vijim:

1. Certifikatë nga Administrata Tatimore e Kosovës në lidhje me gjendjen e borxhit publik të aplikuesit dhe partnerëve që vërteton se organizata nuk ka borxh, dhe në rast se ka borxh publik, duhet të paguhen para nënshkrimit të kontratës. Certifikata duhet të jetë lëshuar brenda periudhës që nga data e hapjes së thirrjes publike (ky dokument do të kërkohet pas publikimit të rezultateve preliminare, dhe para publikimit të rezultateve përfundimtare);
2. Certifikata e statusit për përfitim publik për OJQ-të aplikuese me status të përfituesit publik, në rastet kur thirrja publike ka për qëllim të përkrah OJQ-të me status të përfituesit publik;
3. Dëshmi se OJQ-ja aplikuese nuk është në procedurë të shuarjes dhe çregjistrimit;
4. Dëshmi të dorëzimit të deklaratës vjetore tatimore ose pasqyrave financiare për vitin paraprak të dorëzuara sipas kërkesave të legjislacionit tatimor për vitin paraprak.

## 3.1 FORMULARI I APLIKACIONIT TË PROJEKT PROPOZIMIT

Plotësimi i formës së projekt propozimit është pjesë e dokumentacionit të detyrueshëm. Ajo përmban të dhëna në lidhje me organizatën aplikuese dhe partnerët si dhe të dhëna mbi përmbajtjen e projektit/programit për të cilin kërkohet financim nga burimet publike.

Në rast se në formën e dorëzuar mungojnë të dhënat në lidhje me përmbajtjen e projektit, aplikimi nuk do të merret në konsideratë.

**Forma është e nevojshme të plotësohet në mënyrë elektronike (përmes kompjuterit)**. Nëse forma është plotësuar me dorë nuk do të merret në konsideratë.

Nëse forma përshkruese përmban të meta si më sipër, aplikimi do të konsiderohet i pavlefshëm.

## 3.2 PËRMBAJTJA E FORMËS SË BUXHETIT

Forma e plotësuar e propozim buxhetit është pjesë e dokumentacionit të detyrueshëm. Buxheti i dorëzuar duhet të përmbaj informacion për të gjitha shpenzimet direkte dhe indirekte të projektit/programit të propozuar për financim.

Nëse forma e buxhetit nuk është e plotësuar në tërësi, apo nuk është dorëzuar në formën përkatëse aplikimi nuk do të merret në konsideratë.
Forma është e nevojshme të plotësohet **në mënyrë elektronike (përmes kompjuterit)**. Nëse forma është plotësuar me dorë nuk do të merret në konsideratë.

## 3.3 KU TA DORËZONI APLIKIMIN?

Dorëzimi i aplikacioneve bëhet në zarfe të mbyllur, ku brenda zarfit vendoset një kopje e printuar e të gjithë dokumentacionit të kërkuar, si dhe një kopje elektronike në CD. Dokumentacioni në formë elektronike (në CD) duhet të ketë të njëjtën përmbajtje, pra të jetë identik me versionin e shtypur. Format e detyrueshme duhet të jenë të nënshkruara nga përfaqësuesi i autorizuar dhe të vulosura me vulën zyrtare të organizatës.

Aplikimi origjinal duhet të dërgohet me postë ose personalisht, dhe të dorëzohet, në adresën e mëposhtme:

*Arkivi i ME-së*

***Ministria e Ekonomisë,***

*Sheshi “Nëna Terezë” Nr. 36,* *10 000, Prishtinë,*

Në pjesën e jashtme të zarfit duhet të shkruhet emri i thirrjes publike, së bashku me emrin e plotë, adresën e aplikuesit, dhe shënimin *"****Të mos hapet para takimit të Komisionit Vlerësues****".*

## 3.4 AFATI I FUNDIT PËR DËRGIMIN E APLIKACIONEVE

Afati i thirrjes është **05.04.2022.** Kërkesa konsiderohet se është dorëzuar brenda periudhës së thirrjes nëse vula pranuese tregon se është marrë në postë deri në fund të datës së mbylljes së thirrjes, si afati i fundit për dorëzim. Në rast se kërkesa është paraqitur personalisht në Arkivin e ME-së, aplikuesit do t’i lëshohet një vërtetim se aplikacioni është pranuar brenda periudhës së konkursit.

**Të gjitha aplikacionet e dërguara pas afatit nuk do të merren parasysh.**

## SI TË KONTAKTONI NËSE KENI NDONJË PYETJE?

Të gjitha pyetjet në lidhje me thirrjen mund të bëhen vetëm në mënyrë elektronike, duke dërguar kërkesë në email adresat e cekura në thirrjen publike sipas fushave përkatëse, jo më vonë se 8 ditë pune para mbylljes së thirrjes publike.

Përgjigjet për pyetjet më të shpeshta do të publikohen në faqen e mëposhtme të internetit: [www.me.rks-gov.net](http://www.me.rks-gov.net) jo më vonë se 8 ditë para mbylljes së thirrjes publike.

Për të siguruar trajtim të barabartë të të gjithë aplikuesve të mundshëm, një ofrues i mbështetjes financiare publike nuk mund të japë një mendim paraprak për pranueshmërinë e aplikuesve, partnerët, veprimet apo shpenzimet e përmendura në kërkesë.

## VLERËSIMI DHE NDARJA E FONDEVE

## 5.1. APLIKACIONET E PRANUARA DO TË KALOJNË NËPËR PROCEDURËN E MËPOSHTME:

5.1.2. Ofruesi i mbështetjes financiare do të themelojë një komision vlerësues të përbërë nga 5 anëtarë nga zyrtar të institucionit dhe ekspertë tjerë të jashtëm, i cili ka për detyrë të vlerësojë aplikacionet nëse i plotësojnë kushtet formale të thirrjes publike.
Pas kontrollimit të të gjitha aplikacioneve të pranuara, komisioni do të përgatisë një listë të të gjithë aplikuesve që i plotësojnë kushtet për t’u vlerësuar përmbajtja e projekteve të tyre, dhe një listë të aplikuesve të cilët nuk i plotësojnë kushtet e përcaktuara të aplikimit.

5.2.2 Në fazën e dytë do të bëhet vlerësimi i përmbajtjes së aplikimeve nga ana e Komisionit Vlerësues i përbërë nga 5 anëtarë. Çdo aplikacion i pranuar do të vlerësohet në bazë të formularit të vlerësimit, si më poshtë:

FORMULARI PËR VLERËSIMIN E CILËSISË SË APLIKACIONEVE:

Kriteret e vlerësimit janë të ndarë në disa fusha të vlerësimit. Në çdo fushë të vlerësimit janë caktuar pikët në mes të 1 dhe 5, në përputhje me kategoritë e mëposhtme të vlerësimit: 1 = nuk është e mjaftueshme, 2 = mjaftueshëm, 3 = mirë, 4 = shumë mirë, 5 = shkëlqyeshëm.

|  |  |
| --- | --- |
| 1. **Kapaciteti institucional i aplikuesit/partnerit**
 | **Pikët (20)** |
| A.1 A posedon aplikuesi përvojë të mjaftueshme dhe kapacitete profesionale për të kryer aktivitetet e planifikuara të projektit /programit (a kanë aftësitë e duhura dhe aftësitë për zbatimin e projektit, si dhe njohuri në lidhje me çështjet që trajtohen në këtë thirrje)? | **1 2 3 4 5** |
| A.2 A posedojnë organizatat partnere përvojë të mjaftueshme profesionale dhe kapacitete për të kryer aktivitetet e planifikuara të projektit (njohuri specifike të problemit sipas thirrjes publike)? | **1 2 3 4 5** |
| A.3 A posedojnë kapacitete të menaxhimit të mjaftueshme aplikuesi dhe partnerët (duke përfshirë personelin, pajisjet dhe aftësinë për të udhëhequr me buxhetin e projektit/programit)? | **1 2 3 4 5** |
| A.4 A ka një strukturë të qartë që do të merret me menaxhimin e projektit? A është e përcaktuar qartë ekipi i projektit dhe detyrimet e anëtarëve të ekipit? | **1 2 3 4 5** |
| **Numri i përgjithshëm i pikëve (20 pikë maksimale)** |  |
| **B. Relevanca e projektit/programit** | **Pikët (30)** |
| B.1 Sa relevant është projekt propozimi për qëllimet dhe fushat prioritare të thirrjes (a ndërlidhen projekti me aktivitetet e parapara në strategjitë dhe politikat prioritare të fushës që mbulon thirrja publike? | **1 2 3 4 5** |
| B.2 A janë objektivat e projektit/programit të përcaktuara në mënyrë të qartë dhe realisht të arritshme? | **1 2 3 4 5** |
| B.3 A janë aktivitetet e projektit / programit të qarta, të arsyeshme, të kuptueshme dhe të zbatueshme? | **1 2 3 4 5** |
| B.4 A janë përcaktuar qartë rezultatet dhe nëse aktivitetet çojnë në arritjen e rezultateve? | **1 2 3 4 5** |
| B.5 A ka arritur projekti/programi të përcaktojë në mënyrë të qartë përfituesit (numrin, moshën, gjininë, etj)? A përcakton dhe në çfarë mase adreson problemet dhe nevojat e tyre projekti? | **1 2 3 4 5** |
| B.6 Deri në çfarë mase janë rezultatet e projektit të qëndrueshme? A janë të dizajnuara mirë mekanizmat e menaxhimit të rrezikut në zbatimin e projektit? | **1 2 3 4 5** |
| **Numri i përgjithshëm i pikëve (30 pikë maksimale)** |  |
| **C.Buxheti (shpenzimet)** | Pikët (20) |
| C.1 A janë kostot e projektit/programit reale në lidhje me rezultatet specifike dhe kohëzgjatjen e pritshme të projektit? |  (1 2 3 4 5) x 2 |
| C.2 A janë kostot e projektit në përputhje me aktivitetet e planifikuara të projektit/programit? | (1 2 3 4 5) x 2 |
| **Numri i përgjithshëm i pikëve (20 pikë maksimale)** |  |
| D. Prioritetet | Pikët (30) |
| D.1 A ka planifikuar aplikuesi që gjatë zbatimit të aktiviteteve të përfshijë vullnetarë? | **1 2 3 4 5** |
| D.2 A ka planifikuar aplikuesi që gjatë projektit të punësohet të paktën një specialist i një fushe të caktuar? | **1 2 3 4 5** |
| D.3 A janë përfshirë në partneritet të projektit, përveç partnerëve të detyrueshëm, edhe partnerët shtesë, dhe a është i qartë roli i secilit partner në zbatimin e projektit? | **1 2 3 4 5** |
| D.4 A ndikon projekti në sjelljen e risive dhe në përmirësimin e situatës në fushën në të cilën aplikohet, p.sh. në rritjen e nivelit të punësimit të rinjve në fushën e TIK? | **1 2 3 4 5** |
| D.5 A synon programi të përfshijë gratë ose të rinjtë në aktivitetet e projektit/programit? | **1 2 3 4 5** |
| D.6 A do të kontribuojë projekti/programi në ngritjen e përfshirjes së kategorive të cenueshme të shoqërisë në fushat prioritare të thirrjes? | **1 2 3 4 5** |
| **Numri i përgjithshëm i pikëve (30 pikë maksimale)** |  |
| TOTALI (pikët maksimale 100) |  |

Vlerësimi përshkrues i projektit/programit

|  |
| --- |
|  |

Vlerësimi përshkrues i projektit/programit duhet të jetë në përputhje me vlerësimin që është bërë përmes pikëve numerike.

Secili anëtar i Komisionit Vlerësues do të bëjë vlerësimin në mënyrë të pavarur të propozimeve, dhe vlerësimet e tyre do të bëhen në shkallën nga 1 deri në 5 për secilën pyetje të parashtruar në formën e vlerësimit. Komisioni vlerësues do të përgatisë listën e përkohshme duke mbledhur pikët individuale të anëtarëve të komisionit dhe llogaritjen e mesatares së këtyre pikëve të regjistruar në një formë të përbashkët të kërkesave individuale, dhe e cila përfshin numrin e përgjithshëm të pikëve që projekti ka marrë. Radhitja në listën e projekteve do të bëhet sipas numrit të pikëve që kanë marrë në procesin e vlerësimit, nga më e larta tek më e ulëta. Do të financohen vetëm aq projekte shuma totale e të cilave nuk e tejkalon shumën e planifikuar në kuadër të thirrjes publike.

Projektet të cilat gjatë procedurës së vlerësimit nuk arrijnë minimumin prej 50 pikësh nuk do të financohen përmes kësaj thirrje në asnjë rast.

**LISTA E PËRKOHSHME E PROJEKTEVE/PROGRAMEVE PËRFITUESE TË PËRZGJEDHURA PËR FINANCIM**

Në bazë të vlerësimit të aplikacioneve të cilat i kanë plotësuar kushtet e parashikuara të thirrjes, Komisioni do të hartojë një listë të përkohshme të projekteve/programeve të përzgjedhura, sipas pikëve që ata kanë marrë në procesin e vlerësimit. Shuma totale e kostos së projekteve të radhitura në listën e përkohshme nuk do të kalojë shumën totale të ofruar për financim përmes thirrjes publike.

Krahas listës së përkohshme, bazuar në pikët që janë bërë gjatë vlerësimit, Komisioni do të hartojë edhe listën rezervë të projekteve/programeve.

Kundër vendimit të Komisionit Vlerësues aplikuesit mund të ushtrojnë ankesë pranë Komisionit të Ankesave, si në vijim:

1. Ankesë ndaj vendimit për diskualifikim për shkak të mos përmbushjes së kritereve formale gjatë vlerësimit të aplikacionit në aspektin procedural; dhe
2. Ankesë ndaj vendimit për ofrimin apo mos ofrimin e mbështetjes financiare;

Ankesat i drejtohen ofruesit të mbështetjes financiare dhe duhet të dorëzohen brenda 5 ditësh nga dita e publikimit të vendimit.

Komisioni i Ankesave vendos mbi ankesën brenda pesë (5) ditësh nga dita e pranimit të saj.

Komisioni i Ankesave mund të nxjerr vendim për të pranuar ose refuzuar ankesën.

Vendimi i komisionit të Ankesave është vendim përfundimtar në procedurën administrative.

## 6.1 DOKUMENTACION SHTESË DHE KONTRAKTIMI

Për të shmangur shpenzimet e panevojshme shtesë kur të aplikoni për konkurrencën, ofruesi i burimeve financiare do të kërkojë dokumentacion shtesë vetëm nga ata aplikues të cilët, në bazë të procesit të vlerësimit të aplikacioneve, kanë hyrë në listën e përkohshme të projekteve/programeve të përzgjedhura për financim.

Para nënshkrimit përfundimtar të kontratës, dhe në bazë të vlerësimit të Komisionit, ofruesi mund të kërkojë shqyrtimin e formës së buxhetit për kostot e vlerësuara që korrespondojnë me shpenzimet aktuale në lidhje me aktivitetet e propozuara.

Komisioni vlerësues do të bëjë kontrollimin e dokumentacionit shtesë.

Nëse aplikuesi nuk paraqet dokumentacionin e kërkuar shtesë brenda kohës së caktuar (afati jo më pak se 10 ditë), aplikimi do të refuzohet.

Nëse pas kontrollimit të dokumenteve mbështetëse vendoset se disa nga aplikuesit nuk i plotësojnë kushtet e kërkuara të thirrjes publike, nuk do të merret në konsideratë për nënshkrim të kontratës.

Në raste të tilla, projektet nga lista rezervë do të aktivizohen nëse, pas kontrollimit të dokumenteve mbështetëse dhe pasi të konstatohet nga institucioni se ka mjete të mjaftueshme për të kontraktuar projekte të tjera.

Pas kontrollit të dokumentacionit të paraqitur, Komisioni do të propozojë listën përfundimtare të projekteve/programeve të përzgjedhura për financim.

**Njoftimi i aplikuesve** - Të gjithë aplikuesit aplikimet e të cilëve kanë hyrë në procesin e vlerësimit do të jenë të informuar në lidhje me vendimin për ndarjen e projekteve/programeve në kuadër të thirrjes.

**LISTA E DOKUMENTEVE TË THIRRJES PUBLIKE**

1. **Vendimi i Shpalljes së Thirrjes Publike**
2. **Teksti i Thirrjes Publike**
3. **Udhëzimet për Aplikuesit**
4. **Formularët për Aplikim:**
	1. *Formulari i Aplikacionit të projektit/programit;*
	2. *Formulari i Propozim Buxhetit të projektit/programit (në formatin Excel);*
	3. *Formulari i Deklaratës për Mungesën e Financimit të Dyfishtë;*
	4. *Formulari i Deklaratës së Partneritetit (nëse është e aplikueshme);*
	5. *Formulari i Deklaratës së Projekteve të Financuara nga Burimet Publike;*
	6. *Formulari për Deklaraten mbi aktivitetet e përshkruara të programit/projektit;*
5. **Forma për Vlerësimin e Cilësisë së Aplikacioneve;**
6. **Formularët për raportimin e zbatimit të projektit**
	1. *Forma e kontratës për financimin e programit apo projektit;*
	2. *Formulari për përgatitjen e raportit narrativ për projektin apo programin;*
	3. *Formulari për përgatitjen e raportit financiar të programit apo projektit.*